title: Препоръка на Съвета от 8 юли 2014 година относно националната програма за реформи на Словения за 2014 г. и съдържаща становище на Съвета относно програмата за стабилност на Словения за 2014 г.

text:
               29.7.2014

               BG

               Официален вестник на Европейския съюз

               C 247/115

         ПРЕПОРЪКА НА СЪВЕТА
   от 8 юли 2014 година
   относно националната програма за реформи на Словения за 2014 г. и съдържаща становище на Съвета относно програмата за стабилност на Словения за 2014 г.
   2014/C 247/22
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 121, параграф 2 и член 148, параграф 4 от него,
   като взе предвид Регламент (ЕО) № 1466/97 на Съвета от 7 юли 1997 г. за засилване на надзора върху състоянието на бюджета и на надзора и координацията на икономическите политики (1), и по-специално член 5, параграф 2 от него,
   като взе предвид Регламент (ЕС) № 1176/2011 на Европейския парламент и Съвета от 16 ноември 2011 г. относно предотвратяването и коригирането на макроикономическите дисбаланси (2), и по-специално член 6, параграф 1 от него,
   като взе предвид препоръката на Европейската комисия,
   като взе предвид резолюциите на Европейския парламент,
   като взе предвид заключенията на Европейския съвет,
   като взе предвид становището на Комитета по заетостта,
   като взе предвид становището на Икономическия и финансов комитет,
   като взе предвид становището на Комитета за социална закрила,
   като взе предвид становището на Комитета за икономическа политика,
   като има предвид, че:

               (1)

               На 26 март 2010 г. Европейският съвет постигна съгласие по предложението на Комисията да се започне изпълнението на нова стратегия за растеж и работни места — стратегията „Европа 2020“ — въз основа на засилена координация на икономическите политики, която стратегия е съсредоточена върху ключовите области, в които е необходимо да се предприемат действия за повишаване на потенциала на Европа за устойчив растеж и конкурентоспособност.

               (2)

               На 13 юли 2010 г. въз основа на предложенията на Комисията Съветът прие препоръка относно общите насоки за икономическите политики на държавите членки и на Съюза (за периода 2010—2014 г.), а на 21 октомври 2010 г. прие решение относно насоки за политиките за заетост на държавите членки (3), като заедно двата акта представляват т.нар. „интегрирани насоки“. Държавите членки бяха приканени да се съобразят с интегрираните насоки при провеждането на националните си икономически политики и политики по заетостта.

               (3)

               На 29 юни 2012 г. държавните и правителствените ръководители на държавите членки взеха решение относно Пакт за растеж и работни места, с който се предоставя съгласувана рамка за действие на национално равнище, на равнището на ЕС и на еврозоната, като се използват всички възможни лостове, инструменти и политики. Те взеха решение относно действията, които да бъдат предприети на равнището на държавите членки, като по-конкретно изразиха пълната си ангажираност с постигането на целите на стратегията „Европа 2020“ и с изпълнението на специфичните за държавите препоръки.

               (4)

               На 9 юли 2013 г. Съветът прие препоръка (4) относно националната програма за реформи на Словения за 2013 г. и даде становището си относно актуализираната програма за стабилност на Словения за периода 2012—2016 г. На 15 ноември 2013 г., в съответствие с Регламент (ЕС) № 473/2013 на Европейския парламент и на Съвета (5), Комисията представи своето становище относно проекта на бюджетен план на Словения за 2014 г.

               (5)

               На 13 ноември 2013 г. Комисията прие годишния обзор на растежа, с което постави началото на европейския семестър за 2014 г. за координиране на икономическите политики. На 13 ноември 2013 г. въз основа на Регламент (ЕС) № 1176/2011 Комисията прие също така Доклада за механизма за предупреждение, в който беше посочено, че Словения ще бъде една от държавите членки, за които ще се извърши задълбочен преглед.

               (6)

               На 20 декември 2013 г. Европейският съвет одобри приоритетите, насочени към осигуряване на финансова стабилност, фискална консолидация и действия за стимулиране на растежа. Той подчерта необходимостта от провеждане на диференцирана и благоприятстваща растежа фискална консолидация, възстановяване на нормалните условия за отпускане на заеми за икономиката, насърчаване на растежа и конкурентоспособността, справяне с безработицата и социалните последици от кризата и модернизиране на публичната администрация.

               (7)

               На 5 март 2014 г. Комисията публикува резултатите от своя задълбочен преглед за Словения, извършен съгласно член 5 от Регламент (ЕС) № 1176/2011. Анализът на Комисията дава основание да се заключи, че Словения продължава да среща прекомерни макроикономически дисбаланси, които трябва да бъдат следени и за които са необходими непрекъснати и решителни политически действия. Макар дисбалансите да бяха коригирани през 2013 г. чрез макроикономическо приспособяване и политически действия от страна на Словения, размерът на необходимата корекция показва, че все още са налице значителни рискове. По-конкретно рискът, произтичащ от икономическата структура, характеризираща се със слабо корпоративно управление, високата степен на държавна намеса в икономиката, загубите на разходна конкурентоспособност, непогасените дългове на предприятията и значителното увеличение на държавния дълг, заслужава много голямо внимание. Въпреки че бе постигнат значителен напредък в оздравяването на счетоводните баланси на банките, все още са необходими решителни действия по отношение на пълното прилагане на всеобхватна стратегия за банковия сектор, включително преструктуриране, приватизация и засилен надзор.

               (8)

               На 5 март 2014 г. Комисията изпрати на Словения независима препоръка, в която към властите се отправя искане да положат допълнителни усилия, за да гарантират пълното спазване на препоръката на Съвета в рамките на процедурата при прекомерен дефицит, и да докладват за допълнителните мерки в отделна част на програмата за стабилност за 2014 г.

               (9)

               На 15 април 2014 г. Словения представи своята национална програма за реформи за 2014 г., а на 24 април 2014 г. — своята програма за стабилност за 2014 г. Двете програми бяха оценени едновременно, за да бъдат отчетени взаимовръзките между тях.

               (10)

               Целта на бюджетната стратегия, заложена в програмата за стабилност за 2014 г., е да се коригира прекомерния дефицит до 2015 г. и да се достигне средносрочната цел до 2017 г. С програмата за стабилност се потвърждава предишната средносрочна цел за балансиран бюджет, която е в съответствие с изискванията на Пакта за стабилност и растеж. При все това, не се очаква (преизчисленото) структурно салдо да достигне средносрочната цел до 2017 г. С програмата за стабилност се планира да се доведе размера на дефицита под 3 % от БВП за 2015 г., в съответствие с целта, установена в препоръката за процедурата при прекомерния дефицит. След 2015 г. в програмата за стабилност се предвижда стабилно намаление на дефицита, преди да се постигне излишък от 0,3 % от БВП през 2018 г. В програмата за стабилност се предвижда държавният дълг да достигне връхната си точка от 81,1 % от БВП през 2015 г., преди да спадне до 76 % през 2016 г. Като цяло, бюджетната стратегия, очертана в програмата за стабилност, е в съответствие с изискванията на Пакта за стабилност и растеж. Макроикономическият сценарий, който лежи в основата на бюджетните прогнози в програмата за стабилност, и който е изготвен от независим орган (Института за макроикономически анализ и развитие), има предпазлив характер. В програмата за стабилност са идентифицирани някои допълнителни мерки, които спомагат за преодоляване несъответствието във връзка с необходимото фискално усилие. Въз основа на това се счита, че програмата за стабилност частично е отговорила на независимата препоръка на Комисията. При все това продължава да е налице риск от постигане на по-ниски резултати, тъй като мерките, които са в основата на програмата за стабилност, не са достатъчно подробно описани, и много от тях все още предстои да бъдат приети.
               Всяка нужда от потенциална допълнителна банкова рекапитализация, произтичаща от анализа на качеството на активите и стрес теста в Словения през 2013 г., ще увеличи бюджетния дефицит и съотношението на държавния дълг към БВП, докато всякакви приходи от успешната приватизация на притежавани от държавата образувания или банки, които не са включени в прогнозите на програмата, ще намалят държавния дълг. Въз основа на прогнозата на Комисията, фискалната корекция през периода 2013—2014 г. е по-ниска с 1,4 % от БВП спрямо (коригираната) промяна в структурното салдо и с 0,5 % от БВП спрямо съвкупността от изискваните мерки, определени като необходими по времето на отправянето на препоръката за процедурата при прекомерен дефицит. За 2015 г., докато в програмата за стабилност се прогнозира дефицит в съответствие с препоръката за процедурата при прекомерния дефицит, в прогнозата на службите на Комисията от пролетта на 2014 г. е определен дефицит от 3,1 % от БВП.

               (11)

               Освен това, въз основа на прогнозата, фискалната корекция, измерена както чрез (коригираната) промяна в структурното салдо, така и чрез основния набор от дискреционни мерки, които следва да бъдат приложени, се очаква да бъде в известна степен недостатъчна спрямо нивото, препоръчано от Съвета за 2015 г. Въз основа на своята оценка на програмата за стабилност и прогнозата на Комисията, съгласно Регламент (EО) № 1466/97, Съветът е на мнение, че са необходими допълнителни усилия, през 2014 г. и след това, с цел да се гарантира пълното спазване на препоръката за процедурата при прекомерния дефицит, включително изискваната структурна корекция.

               (12)

               По отношение на фискалните правила, през 2013 г. Парламентът одобри конституционно основание за създаване на правило за салдото/излишъка на консолидирания държавен бюджет в структурно отношение. При все това, необходимото законодателство за прилагането му, а именно законът за публичните финанси, който се очакваше да влезе в сила до ноември 2013 г., все още предстои да бъде приет. По-специално, трябва да се установи необходимото правно основание, с цел да се определи ролята, мандата и независимостта на един функциониращ фискален съвет. При навременното завършване на цялостния преглед на разходите на всички ползватели на бюджета в ключовата област на разходите за здравеопазване може да се набележат мерки, които да положат основата на фискалната консолидация, както и да се набележат възможности за увеличаване на ефикасността и разходната ефективност.

               (13)

               През 2013 г. на Словения бе препоръчано да укрепи дългосрочната устойчивост на пенсионната система и да подобри ефикасността, ефективността на разходите и качеството на сектора на дългосрочните грижи. Словения отбеляза ограничен напредък по мерките, предприети за изпълнението на тази препоръка. През април 2014 г. беше завършена оценката на пенсионната реформа от 2012 г. и първите констатации са положителни. Макар да бяха реализирани някои бюджетни икономии, нивото на пенсиите се задържа на същото равнище. Словения е изправена пред сериозни рискове, свързани с фискалната устойчивост в средносрочен и дългосрочен план, което се дължи главно на увеличение на разходите, свързани със застаряването на населението, съгласно демографските данни за Словения. Следователно е необходимо пенсионните системи и системите за дългосрочни грижи да бъдат реформирани в средносрочен план, ако предстои общите разходи да се стабилизират в средносрочен и дългосрочен план, като същевременно се гарантира подходящ размер на пенсиите и достъп до дългосрочни грижи. Органите на Словения планират да изготвят Бяла книга за всеобхватна пенсионна реформа. Планът за реформа на системата за полагане на дългосрочни грижи бе приет в края на 2013 г. и съответното законодателство се очаква да бъде прието до края на 2014 г. При все това, съществува риск то да бъде забавено, тъй като текущата реорганизация на здравното осигуряване изостава.

               (14)

               Ситуацията на пазара на труда се влоши. Безработицата достигна 10,3 % през 2013 г., а младежката безработица достигна до 21,6 % през 2013 г., като делът на младите хора, неангажирани с трудова дейност, образование или обучение, се е увеличил с 2,1 процентни пункта между 2011 г. и 2013 г. Оценката на реформата на пазара на труда, приета през 2013 г., сочи намаляване на разделението между постоянни и срочни трудови договори, макар и на фона на увеличено използване на други форми на временни договори, а ефектът от стимулите за заетост за възрастните и младите хора е все още неясен. Сегментирането на пазара на труда също е в процес на разглеждане чрез по-добро регулиране на студентския труд. В очакване на одобряването на нов законодателен акт, продължават да съществуват опасения дали в него ще се намери адекватно решение на слабостите на предишните правила. Правителството постигна ограничен напредък в прилагането на препоръката от миналата година относно минималната заплата, която продължава да бъде индексирана само спрямо инфлацията, докато законът за минималната заплата позволява индексацията спрямо други икономически условия. Бе постигнат ограничен напредък в развитието на ефективни специализирани мерки на политиката за активно участие на пазара на труда и за справяне с несъответствието на търсените и предлаганите умения.

               (15)

               Правителството постигна значителен напредък по изпълнението на препоръките относно стабилността в банковия сектор, извършването на надежден анализ на качеството на активите и стрес тест, бързи рекапитализации и прехвърляне на необслужваните заеми към Дружеството за управление на банкови активи (Bank Asset Management Company). Независимо от това работата далеч не е приключила и са необходими решителни действия за финализиране и прилагане на всеобхватна стратегия за банковия сектор, както бе съобщено през декември 2013 г., включително преструктуриране, приватизация и засилен надзор. Равнището на необслужваните кредити в банковата система продължава да е високо. Поради това е важно банките да изградят вътрешен капацитет за уреждане на необслужваните кредити, включително чрез укрепване на отделите за управление на вътрешни активи и преструктуриране, да се ускори обработката на необслужваните заеми, като се максимализира стойността на възстановените суми и се запазят жизнеспособните предприятия. Всяко по-нататъшно прехвърляне на необслужвани кредити към Дружеството за управление на банкови активи трябва да бъде внимателно планирано, за да се улесни бързото и ефикасно преструктуриране на корпоративни кредити, особено в случая на сложни и взаимосвързани групови кредити. Очаква се изготвянето на всеобхватна управленска стратегия и бизнес план, които да обосноват целите на Дружеството за управление на банкови активи за обратно изкупуване. Въз основа на поуките от анализа на качеството на активите/стрес теста, се гарантират допълнителни решителни мерки за подобряване на управлението и надзора на всички банки и по-специално за тези, които остават държавна собственост, чрез засилване на управлението на риска, укрепване на процеса за одобрение на кредити и подобряване на качеството и наличието на данните, като целта е да се намали нивото на необслужваните кредити и да се ограничат бъдещите рискове.

               (16)

               Правителството постигна ограничен напредък по изпълнението на препоръките относно корпоративното управление на държавните предприятия, които представляват една шеста от общата добавена стойност и образуват сложна система от местни банки, застрахователни групи и нефинансови предприятия (НФП) със значително кръстосано акционерно участие. Равнището на държавно влияние води до значителни рискове за публичните финанси както пряко, така и непряко, посредством задължения по гаранции. Една последователна стратегия за управление на държавните предприятия, заедно с подобрено корпоративно управление, ще създадат по-благоприятна среда за привличане на преки чуждестранни инвестиции. Въпреки че бяха предприети първи стъпки чрез съставянето на първоначален списък от 15 дружества за ускорена приватизация през май 2013 г., отбелязаният до момента напредък е недостатъчен и съществува значителен риск сроковете да не бъдат спазени. През април 2014 г. с известно закъснение беше въведено новото законодателство, което е в основата на държавния холдинг на Словения (Slovenia Sovereign Holding (SSH), което представлява средство за консолидиране на управлението на държавната собственост. Очаква се цялостна стратегия и точна класификация на основните и второстепенните активи, включително тези, предназначени за приватизация. Необходимо е да се набележат и приложат подходящи мерки, за да се гарантира процеса на преструктуриране и постигането на неговите цели, включително, наред с другото, максимизиране на възстановимата стойност за кредиторите, както и да се установи списък с най-спешните случаи на преструктуриране за бързо уреждане на необслужваните кредити.

               (17)

               Рамката за несъстоятелността бе изменена през 2013 г. с цел да се улесни навременното преструктуриране на необслужваните кредити, но новата рамка далеч не е изпробвана. Високото равнище на задлъжнялост и финансовите сътресения ограничиха капацитета на корпоративния сектор да инвестира в бъдещи проекти. Спешно необходимото финансово и оперативно преструктуриране на корпоративния сектор все още предстои да започне на широка основа. Необходимо е различните кредитни експозиции в банковата система да се разглеждат консолидирано, за да се ускори преструктурирането на необслужваните кредити и да се улеснят преговорите за преструктуриране, особено в случая на сложни и взаимосвързани групови кредити. Централизирана работна група от опитни представители на всички заинтересовани страни може да поеме инициативата за подкрепа и ускоряване на този процес. Междувременно, от изключително значение е бързото и ефикасно приключване на няколко спешни случаи, по които се търси решение в рамките на Дружеството за управление на банкови активи.

               (18)

               Въпреки своя потенциал Словения има една от най-ниските наличности на преки чуждестранни инвестиции в Съюза (34,1 % от БВП спрямо 47,1 % от БВП средно в Съюза през 2012 г.). Макар приватизацията и корпоративното преструктуриране да предлагат много нови възможности за частните инвеститори, налице са доказателства, че недостатъчно развитата бизнес среда и култура пречат на Словения да извлече максимални ползи от това. През 2012 г. започна процес на дерегулиране на регламентираните професии и досега броят на регламентираните професии е намалял от 323 на 262. Допълнителната дерегулация на регламентираните професии ще допринесе за увеличаване на броя на местните и чуждите доставчици на услуги, което ще спомогне за повишаване на конкурентоспособността. Съществува потенциал за увеличаване на съгласуваността по отношение на мерките, разработени, за да се подобрят бизнес средата и предприемаческите дейности. В този контекст бъдещата стратегия за интелигентно специализиране в рамките на Европейския инвестиционен фонд и структурните фондове за периода 2014—2020 г. ще даде възможност за съсредоточаване върху ключови мерки, като например създаване на търгуеми, иновативни продукти.

               (19)

               Словения е в ранните етапи на изготвянето на предложения за всеобхватна реформа на публичния сектор (които да бъдат приети до януари 2015 г.). В този контекст Словения трябва да възстанови качеството и надеждността на публичната администрация. Словения постигна известен напредък в подобряването на качеството на съдебната система и намали броя на висящите дела. Реформата на управлението на съдебните дела в сферата на търговското и гражданското правосъдие доведе до подобряване на функционирането на съдебната система. Неотдавнашните положителни тенденции във връзка със спорни производства по граждански и търговски дела се запазиха.

               (20)

               В рамките на европейския семестър Комисията извърши всеобхватен анализ на икономическата политика на Словения. Тя направи оценка на националната програма за реформи и програмата за стабилност. Комисията взе предвид не само тяхното значение за провеждането на устойчива фискална и социално-икономическа политика в Словения, но и тяхното съответствие с правилата и насоките на ЕС, предвид необходимостта от засилване на цялостното икономическо управление на Съюза, чрез принос на равнище ЕС към бъдещите решения на национално равнище. Препоръките ѝ в рамките на европейския семестър са изразени в препоръки 1—8 по-долу.

               (21)

               С оглед на тази оценка Съветът разгледа програмата за стабилност, като становището (6) му е изразено по-конкретно в препоръка 1 по-долу.

               (22)

               С оглед на задълбочения преглед на Комисията и на тази оценка Съветът разгледа националната програма за реформи и програмата за стабилност. Неговите препоръки по член 6 от Регламент (ЕС) № 1176/2011 са изразени в препоръки (1) — (8) по-долу.

               (23)

               В рамките на европейския семестър Комисията извърши анализ и на икономическата политика на еврозоната като цяло. Въз основа на това Съветът отправи конкретни препоръки към държавите членки, чиято парична единица е еврото (7). Като държава, чиято парична единица е еврото, Словения следва също така да гарантира цялостното и навременно изпълнение на тези препоръки,

         ПРЕПОРЪЧВА на Словения да предприеме следните действия през периода 2014—2015 г.:

               1.

               Да засили бюджетната стратегия чрез достатъчно конкретни структурни мерки за 2014 г. и след това, за да гарантира корекцията на прекомерния дефицит по устойчив начин до 2015 г. чрез структурна корекция, определена в препоръката на Съвета съгласно процедурата за прекомерния дефицит. Устойчивата корекция на фискалните дисбаланси изисква надеждно изпълнение на амбициозни структурни реформи, за да се увеличи капацитетът за приспособяване и се насърчат растежът и заетостта. След корекцията на прекомерния дефицит, трябва да се постигне структурна корекция от поне 0,5 % от БВП всяка година, и дори повече при добри икономически условия, или да се гарантира, че правилото за дълга е изпълнено, с цел съотношението на държавния дълг към БВП да прояви устойчива тенденция към спадане. Да подобри надеждността на фискалната политика, да приключи приемането на правило относно салдото/излишъка по консолидирания държавен бюджет в структурно отношение, да направи средносрочната бюджетна рамка задължителна, всеобхватна и прозрачна, и да определи необходимото правно основание за функциониращ фискален съвет, като определи неговия мандат в рамките на бюджетния процес и въведе ясни процедурни механизми за мониторинг на бюджетните резултати възможно най-скоро. Да стартира всеобхватен преглед на разходите, обхващащ нивата на държавното и местно управление, преките и непреки ползватели на бюджета и общинските предприятия за комунални услуги и услуги по здравеопазване до края на 2014 г. с оглед да се реализират спестявания в бюджета през 2015 г. и след това.

               2.

               Въз основа на публична консултация, да приеме мерки за гарантиране на устойчивостта на пенсионната система и адекватността на пенсиите след 2020 г., включващи корекция на ключови параметри, като например обвързване на законоустановената пенсионна възраст с увеличаващата се очаквана продължителност на живота и насърчаване на частния принос към втория стълб на пенсионната система. Да ограничи свързаните със застаряването на населението разходи за дългосрочни грижи чрез насочване на ползите към най-нуждаещите се и пренасочване на предоставянето на грижи от институционални грижи към грижи в дома.

               3.

               След консултация със социалните партньори и в съответствие с националните практики, до края на 2014 г. да разработи всеобхватно социално споразумение, с което да гарантира, че развитието на трудовите възнаграждения, в т.ч. минималната заплата, подкрепя конкурентоспособността, вътрешното търсене и създаването на работни места. Да преработи състава на минималната заплата и да преразгледа своята система за индексиране. Да предприеме мерки за допълнително намаляване на сегментацията, по-специално като разгледа ефикасността на стимулите за назначаване на млади и възрастни работници и използването на гражданскоправни договори. Да приеме Закона за студентския труд. Да издигне в приоритет достигането до нерегистрирани млади хора, като осигури подходящ капацитет на публичните служби по заетостта. Да увеличи заетостта на нискоквалифицирани и възрастни работници, да адаптира работната среда за по-дълъг трудов живот и концентрира ресурсите върху специализирани мерки на политиката за активно участие на пазара на труда, като същевременно подобрява тяхната ефективност. Да преодолее несъответствието между предлаганите умения и търсенето, като подобри привлекателността на професионалното образование и обучение и развие допълнително сътрудничеството с подходящи заинтересовани страни за оценка на нуждите на пазара на труда.

               4.

               Да приключи приватизацията на NKBM през 2014 г., както е планирано, да подготви Abanka за приватизация през 2015 г., да продължи бързото изпълнение на плановете за преструктуриране на банките, които получават държавна помощ, и нужната консолидация на банковия сектор. Въз основа на поуките от анализа на качеството на активите и стрес теста, да финализира всеобхватния план за действие за банките през август 2014 г. включително специфичните мерки за подобряване на управлението, надзора, управлението на риска, процеса за одобрение на кредити и качеството и наличието на данни. Да засили капацитета на банките за преструктуриране на необслужвани кредити чрез укрепване на отделите за управление на вътрешни активи и преструктуриране. Да изясни мандата на Дружеството за управление на банкови активи (Bank Asset Management Company – „BAMC“) чрез публикуване на всеобхватна стратегия за управление и бизнес план до септември 2014 г., като конкретизира своята роля в преструктурирането на своите активи, целите за обратно изкупуване, бюджетите, плановете за управление на активите и очакваната възвръщаемост, и същевременно гарантира адекватни ресурси.

               5.

               Да продължи да изпълнява приватизационните процеси, оповестени през 2013 г. с установените времеви рамки. Да приеме стратегия за словенския държавен холдинг с ясно класифициране на активи според предвиденото като график и определения в Закона за словенския държавен холдинг от 2014 г. До ноември 2014 г. да се ангажира с краткосрочен (от една до две години) график за продажба на някои целеви активи с ясен краен срок. Да направи холдинга напълно оперативен като средство за управление на активите, оставащи държавна собственост, и за продажба на активи, заделени съгласно мерките за управление, в графика, предвиден от закона. До септември 2014 г. да приеме и приложи кодекс за корпоративно управление за държавните предприятия, за да осигури професионално, прозрачно и независимо управление.

               6.

               Да финализира генералния план за корпоративно преструктуриране до края на 2014 г. с ясни приоритети и ефективен процес за изпълнение. Да създаде централна работна група за корпоративно преструктуриране, която да извършва мониторинг и координация на общия процес на преструктуриране, като осигури необходимите експертни познания, насоки и съвети, и да улесни процеса на преговори между всички заинтересовани страни. Да изготви списък с най-спешните случаи на преструктуриране, като максимизира възстановимата стойност за кредиторите. Да насърчава използването в рамките на процеса на преструктуриране от страна на всички заинтересовани страни на наличните правни механизми и международни най-добри практики. До септември 2014 г. да оцени неотдавнашните промени в законодателството за несъстоятелността, като бъде готова да внесе всякакви допълнителни необходими мерки. Допълнително да намали продължителността на съдебните производства на първа инстанция по граждански и търговски дела, включително дела, свързани със законодателството в областта на несъстоятелността, и броя на висящите дела, по-специално изпълнителните дела и делата за несъстоятелност.

               7.

               Да премахне пречките пред бизнеса в Словения в области от ключово значение за икономическото развитие, за да стане страната по-привлекателна за чуждестранни преки инвестиции, по-специално чрез ускорена либерализация на регулираните професии, намаляване на административната тежест, включително по-стройни разрешителни режими. Да гарантира достатъчна бюджетна автономност на Агенцията за защита на конкуренцията и увеличи нейната институционална независимост. Да рационализира приоритетите и да гарантира последователност между Стратегията за научни изследвания и иновации от 2011 г. и Стратегията за индустриална политика от 2013 г. и предстоящите стратегии за интелигентна специализация и за транспорт, като гарантира тяхното бързо прилагане и оценка на ефективността.

               8.

               Да приеме ефективни мерки за борба с корупцията, увеличаване на прозрачността и отчетността и въвеждане на външна оценка на изпълнението и процедурите за контрол на качеството.

      Съставено в Брюксел на 8 юли 2014 година.

            За Съвета

            Председател

         P.C. PADOAN

      (1)  ОВ L 209, 2.8.1997 г., стр. 1.

      (2)  ОВ L 306, 23.11.2011 г., стр. 25.

      (3)  Продължават да се прилагат и през 2014 г. с Решение 2014/322/ЕС на Съвета от 6 май 2014 г. относно насоки за политиките за заетостта на държавите членки за 2014 година (ОВ L 165, 4.6.2014 г., стр. 49).

      (4)  ОВ C 217, 30.7.2013 г., стр. 75.

      (5)  Регламент (ЕС) № 473/2013 на Европейския парламент и на Съвета от 21 май 2013 г. относно общите разпоредби за мониторинг и оценка на проектите за бюджетни планове и за гарантиране на коригирането на прекомерния дефицит на държавите членки в еврозоната (ОВ L 140, 27.5.2013 г., стр. 11).

      (6)  Съгласно член 5, параграф 2 от Регламент (ЕО) № 1466/97.

      (7)  Вж. страница 141 от настоящия брой на Официален вестник.


Важна правна забележка

|

52008SC0381

Препоръка на Комисията към Съвета относно участието на Европейската общност в преговори за изменение на протокола за устойчивите органични замърсители (УОЗ) към конвенцията на икономическата комисия за европа на ООН за трансгранично замърсяване на въздуха на далечни разстояния  /* SEC/2008/0381 окончателен */

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 31.3.2008SEC(2008) 381 окончателенПРЕПОРЪКА НА КОМИСИЯТА КЪМ СЪВЕТАотносно участието на Европейската общност в преговори за изменение на Протокола за устойчивите органични замърсители (УОЗ) към Конвенцията на Икономическата комисия за Европа на ООН за трансгранично замърсяване на въздуха на далечни разстоянияПРЕПОРЪКА НА КОМИСИЯТА КЪМ СЪВЕТАотносно участието на Европейската общност в преговори за изменение на Протокола за устойчивите органични замърсители (УОЗ) към Конвенцията на Икономическата комисия за Европа на ООН за трансгранично замърсяване на въздуха на далечни разстоянияА. ОБЯСНИТЕЛЕН МЕМОРАНДУМ1. Изпълнителният орган на Конвенцията на Икономическата комисия за Европа на ООН за трансгранично замърсяване на въздуха на далечни разстояния (CLRTAP) прие Протокола за устойчивите органични замърсители (УОЗ) през юни 1998 г. Протоколът за УОЗ се фокусира понастоящем върху списък от 16 вещества, съдържащ 11 пестициди, два промишлени химикала и три случайни странични продукта. Крайната цел е да се премахне всякакво изпускане, отделяне или загуба на тези вещества. Протоколът за УОЗ влезе в сила на 23 октомври 2003 г. Той е ратифициран от 29 страни включително Общността и 21 държави-членки[1].2. Съветът прие решение за сключване на протокола от името на Европейската общност на 19 февруари 2004 г.[2] Инструментът за одобрение от Общността беше депозиран на 30 април 2004 г.3. Съгласно член 14 от протокола всяка страна може да предложи изменения в него и неговите приложения. На среща на страните в състава на изпълнителния орган те обсъждат предложените изменения и ги приемат с консенсус на страните, присъстващи на срещата.4. На 13 декември 2007 г. двадесет и петата сесия на изпълнителния орган възложи на работната група за стратегии и преглед да договори проект на изменения в Протокола за УОЗ за представяне на двадесет и шестата сесия на изпълнителния орган през декември 2008 г. Измененията обхващат: i) планираната преоценка на отнасящите се до вещества разпоредби, както и възможните ревизии на разпоредбите на протокола, отнасящи се до най-добрите налични техники и пределно допустимите стойности за емисиите; ii) включване на седем „нови“ вещества[3] в приложенията към протокола, както и; iii) ускорена процедура относно изменения в приложенията.5. Съгласно член 174, параграф 1 от Договора за ЕО една от целите на политиката на Общността в областта на околната среда е насърчаването на мерки на международно равнище за справяне с регионални или международни екологични проблеми. За постигането на тази цел Общността може да сключва споразумения с трети страни съгласно членове 175 и 300.6. Съгласно член 300, параграф 1 от Договора за ЕО, при сключването на споразумения между Общността и една или повече държави или международни организации Комисията прави препоръки до Съвета, който упълномощава Комисията да започне необходимите преговори. Комисията води тези преговори, като се консултира със специални комитети, назначени от Съвета, за да я подпомагат при изпълнението на тази задача, и в рамките на насоките, които Съветът може да издаде до нея.7. Гореспоменатите изменения, обсъждани по Протокола за УОЗ, се договарят в работната група за стратегии и преглед и в изпълнителния орган. Тези изменения представляват договорености по смисъла на член 300, параграф 1 от Договора за ЕО. Редица законодателни инструменти[4] на ЕО обхващат седемте предложени вещества. Държавите-членки не могат да поемат задължения извън рамката на общностното законодателство, които могат да засягат разпоредбите на Общността или да променят техния обхват.8. Поради това е необходимо Комисията да направи препоръки към Съвета, който упълномощава Комисията да участва в необходимите преговори по тези въпроси на следващите срещи на работната група за стратегии и преглед през април и септември 2008 г. и на изпълнителния орган през декември 2008 г.Б. ПРЕПОРЪКАВ контекста на гореспоменатото Комисията препоръчва:1.  Съветът да упълномощи Комисията да участва от името на Европейската общност, що се отнася до въпроси от компетенциите на Общността, в преговори за изменения в Протокола на Икономическата комисия за Европа на ООН за устойчивите органични замърсители на срещите на работната група за стратегии и преглед през април и септември 2008 г. и на изпълнителния орган през декември 2008 г.2.  Комисията да проведе тези преговори от името на Европейската общност, що се отнася до въпроси от компетенциите на Общността, като се консултира със специален комитет от представители на държавите-членки съгласно приложените насоки за провеждане на преговори.3.  Когато гореспоменатите изменения засягат въпроси от общата компетенция на Общността и на държавите-членки, Комисията и държавите-членки следва да си сътрудничат тясно по време на преговорния процес с цел постигане на единство в позицията на Европейския съюз на международната сцена.4.  Комисията информира Съвета за резултатите от преговорите и, когато е необходимо, за проблеми, които евентуално могат да възникнат по време на преговорите.5.  ПРИЛОЖЕНИЕНАСОКИ ЗА ПРЕГОВОРИ1. Комисията осигурява съвместимостта на всяко от измененията в Протокола за УОЗ със съответното законодателство на Общността.2. Комисията се стреми също така да осигури, че измененията в протокола:а) са в съответствие с планираната преоценка на отнасящите се до вещества разпоредби, както и потенциалните ревизии на разпоредбите на протокола, отнасящи се до най-добрите налични техники и пределно допустимите стойности за емисиите;б) добавят към приложение І, ІІ и/или ІІІ, където е уместно, следните вещества: хексахлорбутадиен (HCBD) търговски октабромодифенил етер (c-OctaBDE); пентахлоробензен (PeCB); полихлорирани нафталини (PCNs); хлорирани парафини с къса верига (SCCPs); перфлуорооктан сулфонат (PFOS); търговски пентабромодифенилетер (c-PentaBDE).в) въвеждат ускорена процедура за изменение на приложения I – IV, VI и VIII на протокола.[1] Съгласно последната актуализация от 18 септември 2007 г. от секретариата за УОЗ.[2] Решение 2004/259/ЕО на Съвета от 19 февруари 2004 година относно сключването от името на Европейската общност на Протокола за устойчивите органични замърсители към Конвенцията от 1979 година за трансгранично замърсяване на въздуха на далечни разстояния, ОВ L81, 19.3.2004 г., стр. 37.[3] Хексахлорбутадиен (HCBD); търговски октабромодифенил етер (c-OctaBDE); пентахлоробензен (PeCB); полихлорирани нафталини (PCNs); хлорирани парафини с къса верига (SCCPs); перфлуорооктан сулфонат (PFOS); търговски пентабромодифенилетер (c-PentaBDE).[4] Inter alia Директива 2002/45/ЕО на Европейския парламент и на Съвета от 25 юни 2002 година за изменение за двадесети път на Директива 76/769/ЕИО на Съвета относно ограниченията за пускането на пазара и употребата на някои опасни вещества и препарати (хлорирани парафини с къса верига), ОВ L177, 6.7.2002 г., стр. 21; Директива 2003/11/ЕО на Европейския парламент и на Съвета от 6 февруари 2003 година за изменение за двадесет и четвърти път на Директива 76/769/ЕИО на Съвета относно ограниченията за пускането на пазара и употребата на някои опасни вещества и препарати (пентабромодифенил етер, октабромодифенил етер), ОВ L 42, 15.2.2003 г., стр. 45; и Директива 2006/122/ЕО на Европейския парламент и на Съвета от 12 декември 2006 г. за изменение за 30-и път на Директива 76/769/ЕИО за сближаване на законовите, подзаконовите и административните разпоредби на държавите-членки относно ограниченията за пускането на пазара и употребата на някои опасни вещества и препарати (перфлуорооктан сулфонати), ОВ L 372, 27.12.2006 г., стр. 32); Директива 2000/60/EО на Европейския парламент и на Съвета от 23 октомври 2000 г. за установяване на рамка за действията на Общността в областта на политиката за водите, ОВ 327, 22.12.2000 г., стр. 1 (Съгласно чл. 2 хексахлорбутадиен и пентахлоробензен са приоритетни опасни вещества); Директива 96/61/ЕО от 24 септември 1996 г. за комплексно предотвратяване и контрол на замърсяването, ОВ L 257, 10.10.1996 г., стр. 26.


title: 2011/766/ЕС: Препоръка на Комисията от 22 ноември 2011 година относно процедурата за признаване на центрове за обучение и на изпитващи на машинисти, в съответствие с Директива 2007/59/ЕО на Европейския парламент и на Съвета  текст от значение за ЕИП

text:
               29.11.2011

               BG

               Официален вестник на Европейския съюз

               L 314/41

         ПРЕПОРЪКА НА КОМИСИЯТА
   от 22 ноември 2011 година
   относно процедурата за признаване на центрове за обучение и на изпитващи на машинисти, в съответствие с Директива 2007/59/ЕО на Европейския парламент и на Съвета
   (текст от значение за ЕИП)
   (2011/766/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз, и по-специално член 292 от него,
   като има предвид, че:

               (1)

               С цел постигане на подходящо и сравнимо равнище на качество на обучение и на изпити за машинисти и кандидат-машинисти с оглед тяхното сертифициране във всички държави-членки се препоръчва да се използват общи условия и процедури на равнище Европейски съюз по отношение както на процедурите за признаване на центрове за обучение и на изпитващи на машинисти и кандидат-машинисти, така и на качествените изисквания относно изпита, които трябва да бъдат изпълнени.

               (2)

               Обучението и изпитите следва да се провеждат по подходящ начин и на разумно и сравнимо равнище на качество във всички държави-членки, така че да позволяват взаимното признаване на изпити.

               (3)

               В официалното заявление за признаване следва да се посочват областите на компетентност, в които центърът за обучение е признат да предлага курсове за обучение и в които изпитващият е признат да провежда изпити за машинисти. В рамките на областите на компетентност, посочени в официалното заявление за признаване, признатият център за обучение следва да бъде оправомощен да провежда курсове за обучение и признатият изпитващ следва да бъде оправомощен да провежда изпити на цялата територия на Съюза.

               (4)

               По отношение на общата езикова компетентност на машинистите компетентният орган може да не разполага със специфичния опит и компетентност, изисквани за признаването на центрове за обучение и на изпитващи във връзка с общата езикова компетентност на машинистите. В този случай държавите-членки могат да приемат удостоверения за компетентност, издадени от центровете за обучение в съответствие с „Европейската рамка за езикова компетентност“, установена от Съвета на Европа.

               (5)

               В някои държави-членки вече са създадени или ще бъдат създадени изпитни центрове, които да организират изпити за машинисти. В този случай държавата-членка може да делегира задачата за признаване на изпитващи на изпитния център съгласно специфичните национални условия,

         ПРИЕ НАСТОЯЩАТА ПРЕПОРЪКА:

      Предмет

               1.

               В настоящата препоръка се определят препоръчителни практики и процедури за признаване на центрове за обучение, предлагащи професионално обучение на машинисти и на кандидат-машинисти, и за признаване на изпитващи на машинисти и кандидат-машинисти в съответствие с Директива 2007/59/ЕО на Европейския парламент и на Съвета (1).

      Заявление за признаване на център за обучение

               2.

               Центърът за обучение подава писмено заявление за признаване, за неговото подновяване или изменение до компетентния орган на държавата-членка, в която се намира или ще се намира основното място на дейност на центъра за обучение, с изключение на случая, посочен в точка 6.

               3.

               Когато даден център за обучение се състои от повече от едно юридическо лице, всяко от юридическите лица кандидатства поотделно за признаване.

               4.

               Заявленията включват документи, доказващи изпълнението на изискванията, определени в Директива 2007/59/ЕО и в Решение 765/2011 на Комисията (2).

               5.

               В заявленията се посочват задачите на обучението, за които заявителят подава заявление за признаване. В заявлението може да се посочват задачи на обучението, принадлежащи към една или повече области на компетентност. То е структурирано в съответствие със следните области на компетентност:

                           а)

                           общи професионални познания в съответствие с приложение IV към Директива 2007/59/ЕО;

                           б)

                           професионални познания, свързани с подвижния състав, в съответствие с приложение V към Директива 2007/59/ЕО;

                           в)

                           професионални познания за инфраструктурата в съответствие с приложение VI към Директива 2007/59/ЕО;

                           г)

                           езикови познания в съответствие с приложение VI към Директива 2007/59/ЕО (общи езикови познания и/или специфична комуникация и терминология за експлоатация на железници и процедури за безопасност).

               6.

               Центърът за обучение, чието основно място на дейност се намира в държава-членка, различна от държавата-членка, в която е разположена дадена инфраструктура, може да бъде признат от компетентния орган на държавата-членка, в която е разположена инфраструктурата.

               7.

               Когато даден заявител, подаващ заявление за признаване на задачи за обучение, свързани с познания за инфраструктурата, вече е бил признат в съответствие с настоящата препоръка и Решение 765/2011 от компетентен орган на държава-членка, компетентните органи на други държави-членки ограничават своята оценка до изискванията, които са специфични за въпросното обучение, свързано с инфраструктурата, и се въздържат от оценка на аспекти, които вече са били оценени в хода на предишното признаване.

      Издаване на официално заявление за признаване на център за обучение

               8.

               Компетентният орган издава официално заявление за признаване не по-късно от два месеца след получаване на всички необходими документи.

               9.

               Компетентният орган взема решение относно заявлението въз основа на възможността на заявителя да демонстрира как са гарантирани независимостта, компетентността и безпристрастността.

               10.

               Официалното заявление за признаване съдържа следната информация:

                           а)

                           наименование и адрес на компетентния орган;

                           б)

                           наименование и адрес на центъра за обучение;

                           в)

                           задачите на обучението, за които центърът за обучение има право да предлага курсове за обучение в съответствие с точка 5;

                           г)

                           идентификационен номер на центъра за обучение, посочен в съответствие с точка 15;

                           д)

                           дата на изтичане на срока на валидност на официалното заявление за признаване.

      Валидност, изменение, подновяване на официалното заявление за признаване на център за обучение

               11.

               Официалното заявление за признаване на даден център за обучение е валидно за срок от пет години. Компетентният орган може да съкрати срока на валидност по отношение на всички или на част от задачите за обучение, посочени в официалното заявление за признаване, в обосновани случаи.

               12.

               Център за обучение, притежаващ валидно официално заявление за признаване, може по всяко време да подаде заявление за разширяване обхвата на задачите на обучение. Измененото официално заявление за признаване се издава въз основа на подходящите допълнителни документи, представени от заявителя. В този случай датата на изтичане на срока на валидност на измененото официално заявление за признаване не се променя.

               13.

               Когато изискванията за една или повече задачи на обучение, посочени в официалното заявление за признаване, вече не са изпълнени, признатият център за обучение незабавно преустановява предлагането на обучение по отношение на съответните задачи и уведомява писмено компетентния орган, издал официалното заявление за признаване. Компетентният орган оценява информацията и издава изменено официално заявление за признаване. В този случай датата на изтичане на срока на валидност на официалното заявление за признаване не се променя.

               14.

               Официалното заявление за признаване се подновява по искане на центъра за обучение и се издава при същите условия, както първоначалното официално заявление за признаване. Компетентният орган може да въведе опростена процедура, като условията за признаване остават непроменени. Предоставя се документацията относно дейностите по обучението, извършени през предходните две години. Когато предходният период на валидност е бил съкратен на по-малко от две години в съответствие с точка 11, се предоставя документацията за целия период.

      Регистър на центровете за обучение

               15.

               Всеки признат център за обучение се обозначава с индивидуален идентификационен номер в регистъра, посочен в член 20, параграф 3 от Директива 2007/59/ЕО. Идентификационният номер се основава на националните разпоредби; той включва обаче съкратеното наименование на държавата-членка, в която е признат центърът за обучение.

               16.

               Регистърът съдържа най-малко следната информация:

                           а)

                           наименование и адрес на признатия център за обучение;

                           б)

                           задачите на обучението, за които центърът за обучение е признат да предлага курсове за обучение, чрез позоваване на съответните приложения към Директива 2007/59/ЕО;

                           в)

                           идентификационен номер;

                           г)

                           дата на изтичане на срока на валидност на официалното заявление за признаване;

                           д)

                           информация за контакт.

               17.

               С цел поддържане на регистъра в актуално състояние признатите центрове за обучение уведомяват компетентния орган, издал официалното заявление за признаване, за всяка промяна в данните, публикувани в регистъра. Националните разпоредби могат да изискват съхраняването на допълнителни данни в регистъра и информация за промените в тях.

      Спиране на действието и оттегляне на признаването

               18.

               Когато в резултат от дейностите по оценка или надзор, провеждани от компетентния орган или държава-членка в съответствие с членове 26, 27 или 29 от Директива 2007/59/ЕО, са получени доказателства, че даден център за обучение не отговаря на изискванията за признаване, компетентният орган оттегля или спира действието на съответното официално заявление за признаване.

               19.

               Ако компетентен орган установи, че даден център за обучение, признат от компетентния орган на друга държава-членка, не изпълнява задълженията по Директива 2007/59/ЕО и Решение 765/2011, той уведомява компетентния орган в другата държава-членка, която е издала официалното заявление за признаване. Компетентният орган, издал официалното заявление за признаване, проверява тази информация в срок от 4 седмици и уведомява компетентния орган, представил искането, за резултатите от своите проверки и решения.

               20.

               Когато компетентният орган установи, че центърът за обучение вече не отговаря на изискванията за признаване, компетентният орган оттегля или спира действието на официалното заявление за признаване.

      Процедура по обжалване

               21.

               Компетентният орган незабавно уведомява в писмена форма центъра за обучение за мотивите за своите решения.

               22.

               В случай на спиране на действието или оттегляне на признаването компетентният орган предоставя ясна информация на центъра за обучение относно изискванията, които вече не се изпълняват. Компетентният орган може, преди влизане в сила на спирането на действието или оттеглянето, да предвиди период на предизвестие, в рамките на който центърът за обучение може да съобрази своите практики с оглед на съответствие с изискванията за признаване. Той уведомява центъра за обучение за процедурата по обжалване, установена, за да се даде възможност на съответния център за обучение да поиска преразглеждане на решението.

               23.

               Компетентният орган гарантира, че е установена административна процедура по обжалване, даваща възможност на съответния център за обучение да поиска преразглеждане на оспорвани решения.

      Центрове за обучение, предлагащи езиково обучение

               24.

               По отношение на обучението относно общата езикова компетентност дадена държава-членка може да признае заявителя като център за обучение въз основа на удостоверение, което потвърждава компетентността на заявителя да предлага общоезиково обучение. Тази компетентност е в съответствие с принципите и методологията на „Европейската рамка за езикова компетентност“, установена от Съвета на Европа (3). Държавата-членка може да определи допълнителни разпоредби, за да се уточни използването на тази възможност, като се вземе предвид националната практика във връзка със сертифицирането на всички центрове за езиково обучение.

               25.

               По отношение на обучението относно специфична комуникация и терминология за експлоатация на железници и процедури за безопасност се изисква признаване в съответствие с разпоредбите на настоящата препоръка. Заявленията за признаване като център за обучение, предлагащ обучение относно специфична комуникация и терминология за експлоатация на железници и процедури за безопасност, се подават до компетентния орган на държавата-членка, в която е разположена инфраструктурата, за която се отнасят комуникацията и терминологията.

      Заявление за признаване като изпитващ

               26.

               Заявител, подаващ заявление за признаване като изпитващ, подава писмено заявление до компетентния орган на съответната държава-членка.

               27.

               Когато заявлението се отнася до признаване като изпитващ в областта на познания за инфраструктурата, включително познаване на маршрути и правила за експлоатация, компетентният орган на държавата-членка, в която е разположена инфраструктурата, отговаря за признаването.

               28.

               Заявлението може да бъде подадено и от името на заявителя от неговия работодател.

               29.

               Заявленията включват документи, доказващи изпълнението на изискванията, определени в Директива 2007/59/ЕО и Решение 765/2011.

               30.

               В заявленията се посочва(т) областта(ите) на компетентност, за която(ито) се кандидатства за признаване като изпитващ. Заявлението може да се отнася до една или повече области на компетентност. То е структурирано в съответствие със следните области на компетентност:

                           а)

                           общи професионални познания в съответствие с приложение IV към Директива 2007/59/ЕО;

                           б)

                           професионални познания, свързани с подвижния състав, в съответствие с приложение V към Директива 2007/59/ЕО;

                           в)

                           професионални познания за инфраструктурата в съответствие с приложение VI към Директива 2007/59/ЕО;

                           г)

                           езикови познания в съответствие с приложение VI към Директива 2007/59/ЕО (общи езикови познания и/или специфична комуникация и терминология за експлоатация на железници и процедури за безопасност).

      Издаване на официално заявление за признаване на изпитващ

               31.

               Компетентният орган оценява всички документи, подадени от заявителя. Когато всички изисквания са изпълнени, той издава официално заявление за признаване възможно най-скоро и не по-късно от два месеца след получаване на всички необходими документи.

               32.

               Официалното заявление за признаване съдържа най-малко следната информация:

                           а)

                           наименование и адрес на компетентния орган;

                           б)

                           име или имена, адрес и дата на раждане на заявителя; месторождението на заявителя може да бъде посочено в официалното заявление за признаване по избор;

                           в)

                           областта(ите) на компетентност, за която(ито) изпитващият има право да провежда изпити;

                           г)

                           езиците, на които кандидатът е признат да провежда изпити;

                           д)

                           идентификационен номер на изпитващия, посочен в съответствие с точка 10, буква г);

                           е)

                           дата на изтичане на срока на валидност на официалното заявление за признаване.

      Валидност, изменение, подновяване на официалното заявление за признаване на изпитващ

               33.

               Официалното заявление за признаване на изпитващ е валидно за срок от пет години. Компетентният орган може да съкрати срока на валидност по отношение на всички или на част от областите на компетентност, посочени в официалното заявление за признаване, в обосновани случаи.

               34.

               Притежателят на валидно официално заявление за признаване може по всяко време да подаде заявление за изменение с цел добавяне на област(и) на компетентност. Измененото официално заявление за признаване се издава въз основа на подходящите допълнителни документи, представени от заявителя. Датата на изтичане на срока на валидност на измененото официално заявление за признаване не се променя.

               35.

               В случай на настъпили промени, които изискват изменение на официалното заявление за признаване вследствие на това, че изисквания за една или повече области на компетентност, посочени в него, вече не са спазени, признатият изпитващ незабавно преустановява провеждането на изпити в тези области на компетентност и уведомява писмено компетентния орган. Компетентният орган оценява информацията и издава изменено официално заявление за признаване. Датата на изтичане на срока на валидност на измененото официално заявление за признаване не се променя.

               36.

               Официалното заявление за признаване се подновява по искане на изпитващия и се издава при същите условия, както първоначалното официално заявление за признаване. Компетентният орган може да въведе опростена процедура, при която условията във връзка с предходно признаване остават непроменени. Във всеки случай изпитващите, подаващи заявление за подновяване, предоставят документация относно компетентността, която са придобили по време на предишния срок на валидност, както и относно изпитните дейности, извършени през последните две години. Когато предишният срок на валидност е бил съкратен на по-малко от две години в съответствие с точка 33, съответно се предоставя документация за целия срок.

      Регистър на изпитващите

               37.

               В регистъра, посочен в член 20, параграф 3 от Директива 2007/59/ЕО, всеки изпитващ се обозначава с индивидуален идентификационен номер. Идентификационният номер се основава на националните разпоредби; той включва обаче съкратеното наименование на държавата-членка, в която е признат изпитващият.

               38.

               Регистърът съдържа най-малко следната информация:

                           а)

                           име, адрес, дата на раждане на признатия изпитващ;

                           б)

                           областта(ите) на компетентност, за която(ито) изпитващият е признат да провежда изпити;

                           в)

                           езика(ците), на който(ито) изпитващият е признат да провежда изпити;

                           г)

                           идентификационния номер на изпитващия, представен в съответствие с точка 37;

                           д)

                           когато даден работодател подава заявление от името на изпитващия в съответствие с точка 28 — наименованието и адреса на работодателя (в други случаи наименованието и адресът на работодателя на изпитващия могат да бъдат посочени по избор);

                           е)

                           дата на изтичане на срока на валидност на официалното заявление за признаване;

                           ж)

                           информация за контакт.

               39.

               С цел поддържане на регистъра в актуално състояние признатият изпитващ или неговият работодател уведомяват компетентния орган, издал официалното заявление за признаване, за всяка промяна в данните, съдържащи се в регистъра. Националните разпоредби могат да предвиждат съхраняването на допълнителни данни в регистъра и информация за промените в тях.

               40.

               Данните, посочени в точка 38, букви а), б) и в), са публично достъпни. Други данни, съдържащи се в точка 38, се публикуват в съответствие с националните разпоредби за защита на личните данни.

      Спиране на действието и оттегляне на признаването

               41.

               Когато в резултат от дейностите по оценка или надзор, провеждани от компетентния орган в съответствие с членове 26, 27 или 29 от Директива 2007/59/ЕС, се докаже, че даден изпитващ не отговаря на изискванията за признаване, компетентният орган оттегля или спира действието на съответното официално заявление за признаване.

               42.

               Ако компетентен орган установи, че даден изпитващ, признат от компетентния орган на друга държава-членка, не отговаря на едно или на повече от изискванията на Директива 2007/59/ЕО и на Решение 765/2011, той уведомява компетентния орган в държавата-членка, която е издала официалното заявление за признаване, и изисква от нея да извърши подходящите проверки.

               43.

               Ако компетентният орган на тази държава-членка установи, че изпитващият вече не отговаря на изискванията, той оттегля или спира действието на официалното заявление за признаване, уведомява незабавно изпитващия в писмена форма за мотивите за своите решения и съобщава своето решение на компетентния орган, който е съобщил за неизпълнението на изискванията.

      Процедура по обжалване

               44.

               Компетентният орган незабавно уведомява в писмена форма изпитващия за мотивите за своите решения.

               45.

               В случай на спиране на действието или оттегляне на признаването компетентният орган предоставя ясна информация относно изискванията, които вече не се изпълняват. Компетентният орган може, преди влизане в сила на спирането на действието или оттеглянето, да предвиди период за предизвестие, в рамките на който изпитващият може да съобрази своите практики с оглед на съответствие с изискванията за признаване.

               46.

               Компетентният орган гарантира, че е установена административна процедура по обжалване, която дава възможност заявителите или изпитващите да поискат преразглеждане на оспорвани решения.

      Изпитващи, оценяващи езиковата компетентност

               47.

               По отношение на изпитването на общата езикова компетентност и с цел признаване на заявителя като изпитващ дадена държава-членка може да признае заявителя въз основа на удостоверение, издадено в съответствие с общоприетата практика в сектора за езиково обучение. Това удостоверение потвърждава компетентността на заявителя да провежда изпити в съответствие с принципите и методологията на „Европейската рамка за езикова компетентност“, установена от Съвета на Европа. Държавата-членка може да определи допълнителни разпоредби, за да се уточни използването на тази възможност, като се вземе предвид националната практика във връзка със сертифицирането на езиковата компетентност на изпитващите.

               48.

               По отношение на изпитването относно специфична комуникация и терминология за експлоатация на железници и процедури за безопасност се изисква признаване в съответствие с разпоредбите на настоящата препоръка. Заявленията за признаване като изпитващ за целите на провеждане на изпити относно специфична комуникация и терминология за експлоатация на железници и процедури за безопасност се подават до компетентния орган на държавата-членка, в която е разположена инфраструктурата, за която се отнасят комуникацията и терминологията.

      Признаване на изпитни центрове

               49.

               Дадена държава-членка може да реши да изисква признаване на изпитни центрове въз основа на писмено заявление, подадено до компетентния орган.

               50.

               Компетентният орган предоставя официално заявление за признаване на изпитния център, като следва националните разпоредби и процедури и въз основа на критериите за независимост, компетентност и безпристрастност. Точки 26—48 се прилагат по отношение на признаването на изпитни центрове.

               51.

               Компетентният орган би могъл също да делегира на тези изпитни центрове признаването на своите собствени изпитващи, при условие че те изпълняват изискванията, посочени в точка 53.

               52.

               За целите на точка 54 изпитният център поддържа актуален регистър на всички изпитващи, признати от него. Този регистър съдържа информацията, посочена в точка 38.

               53.

               Изпитният център осигурява подходящи мерки за управление на своите изпитващи и за гарантиране, че неговите изпитващи притежават компетентностите, изисквани в съответствие с Директива 2007/59/ЕО и Решение 765/2011.

               54.

               На изпитващите е разрешено да провеждат изпити само в рамките на дейностите на изпитния център, към който те принадлежат.

               55.

               Информацията относно признатия изпитен център е публично достъпна в регистъра по точка 38, без да се предоставя информация за отделните изпитващи, принадлежащи към този изпитен център. Посочва се наименованието на изпитния център вместо идентификационния номер, посочен в точка 37.

               56.

               Компетентният орган незабавно уведомява в писмена форма изпитния център за мотивите за своите решения.

               57.

               В случай на спиране на действието или оттегляне на признаването компетентният орган предоставя ясна информация относно изискванията, които вече не се изпълняват. Компетентният орган може, преди влизане в сила на спирането на действието или оттеглянето, да предвиди период на предизвестие, в рамките на който изпитният център може да съобрази своите практики с оглед на съответствие с изискванията за признаване.

               58.

               Компетентният орган гарантира, че е установена административна процедура по обжалване, която дава възможност заявителите или изпитните центрове да поискат преразглеждане на оспорвани решения.

      Прозрачни правила за оценка

               59.

               Принципите на оценка и точкуване и видът на резултатите се обявяват преди провеждане на изпитите.

               60.

               На машинистите или кандидат-машинистите се разрешава да разгледат оценката на изпитните резултати и да поискат преразглеждане в случай на обосновано отрицателно становище по отношение на положените от тях изпити.

      Проверки на качеството и надзор от компетентния орган

               61.

               Компетентният орган може, с оглед съответствие на неговите дейности по надзор с членове 26, 27 или 29 от Директива 2007/59/ЕО, да изисква:

                           а)

                           достъп до всички съответни документи, свързани с подготовката, провеждането и оценката на изпити;

                           б)

                           приемането на процедура по докладване, която изисква предоставяне на определена информация редовно или при поискване;

                           в)

                           наблюдение на изпитите от представители на компетентен орган.

      Съставено в Брюксел на 22 ноември 2011 година.

            За Комисията

         Siim KALLAS

            Заместник-председател

      (1)  ОВ L 315, 3.12.2007 г., стр. 51.

      (2)  Вж. стр. 36 от настоящия брой на Официален вестник.

      (3)  Обща европейска референтна рамка за езиците: учене, преподаване, оценяване, 2001 г. (Cambridge University Press за текста на английски език — ISBN 0-521-00531-0). Достъпна и на уебсайта на Съвета на Европа: http://www.coe.int/T/DG4/Portfolio/documents/Common%20European%20Framework%20hyperlinked.pdf


title: Препоръка на Съвета от 11 юли 2017 година относно националната програма за реформи на Полша за 2017 г. и съдържаща становище на Съвета относно програмата за конвергенция на Полша за 2017 г.

text:
               9.8.2017

               BG

               Официален вестник на Европейския съюз

               C 261/88

         ПРЕПОРЪКА НА СЪВЕТА
   от 11 юли 2017 година
   относно националната програма за реформи на Полша за 2017 г. и съдържаща становище на Съвета относно програмата за конвергенция на Полша за 2017 г.
   (2017/C 261/20)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 121, параграф 2 и член 148, параграф 4 от него,
   като взе предвид Регламент (ЕО) № 1466/97 на Съвета от 7 юли 1997 г. за засилване на надзора върху състоянието на бюджета и на надзора и координацията на икономическите политики (1), и по-специално член 9, параграф 2 от него,
   като взе предвид препоръката на Европейската комисия,
   като взе предвид резолюциите на Европейския парламент,
   като взе предвид заключенията на Европейския съвет,
   като взе предвид становището на Комитета по заетостта,
   като взе предвид становището на Икономическия и финансов комитет,
   като взе предвид становището на Комитета за социална закрила,
   като взе предвид становището на Комитета за икономическа политика,
   като има предвид, че:

               (1)

               На 16 ноември 2016 г. Комисията прие годишния обзор на растежа, с което постави началото на европейския семестър за 2017 г. за координация на икономическите политики. Приоритетите на годишния обзор на растежа бяха одобрени от Европейския съвет на 9—10 март 2017 г. На 16 ноември 2016 г., въз основа на Регламент (ЕС) № 1176/2011 на Европейския парламент и на Съвета (2), Комисията прие Доклада за механизма за предупреждение, в който не посочи Полша като една от държавите членки, за които ще се извърши задълбочен преглед.

               (2)

               Докладът за Полша за 2017 г. беше публикуван на 22 февруари 2017 г. В него беше оценен напредъкът на Полша в изпълнението на специфичните за държавата препоръки, приети от Съвета на 12 юли 2016 г., последващите действия във връзка със специфичните за страната препоръки от предходните години и напредъкът на Полша по отношение на националните ѝ цели по стратегията „Европа 2020“.

               (3)

               На 28 април 2017 г. Полша представи националната си програма за реформи за 2017 г., както и програмата си за конвергенция за 2017 г. Двете програми бяха оценени едновременно, за да бъдат отчетени взаимовръзките между тях.

               (4)

               Релевантните специфични за страната препоръки бяха взети предвид при програмирането на европейските структурни и инвестиционни фондове (ЕСИ фондове) за периода 2014—2020 г. Както е предвидено в член 23 от Регламент (ЕС) № 1303/2013 на Европейския парламент и на Съвета (3), когато това е необходимо за подпомагане на изпълнението на съответните препоръки на Съвета, Комисията може да поиска от дадена държава членка да преразгледа своето споразумение за партньорство и съответните програми и да предложи промени в тях. Комисията предостави допълнителни подробности за начина, по който ще използва тази разпоредба, в насоките относно прилагането на мерките, обвързващи ефективността на европейските структурни и инвестиционни фондове с доброто икономическо управление.

               (5)

               Спрямо Полша понастоящем се прилагат предпазните мерки на Пакта за стабилност и растеж. В своята програма за конвергенция за 2017 г. правителството планира постепенно да подобри номиналното салдо — от дефицит в размер на 2,4 % от БВП през 2016 г. до 1,2 % от БВП през 2020 г. Средносрочната бюджетна цел — дефицит от 1 % от БВП в структурно изражение, не се очаква да бъде постигната до 2020 г., т.е. през времевия хоризонт на програмата. Според програмата за конвергенция за 2017 г. съотношението на консолидирания държавен дълг към БВП се очаква да нарасне от 54,4 % от БВП през 2016 г. на 55,3 % от БВП през 2017 г. и да спадне до 52,1 % от БВП до 2020 г. Макроикономическият сценарий в основата на тези бюджетни прогнози е благоприятен.

               (6)

               На 12 юли 2016 г. по отношение на 2017 г. Съветът препоръча на Полша да постигне годишна фискална корекция от 0,5 % от БВП за постигане на средносрочната бюджетна цел. Според прогнозата на Комисията от пролетта на 2017 г., има риск от известно отклонение от препоръчаната корекция през 2017 г.

               (7)

               През 2018 г. с оглед на своето фискално положение Полша се очаква да направи допълнителни корекции в посока към средносрочната си бюджетна цел за структурен дефицит от 1 % от БВП. Според общоприетата корекционна матрица съгласно Пакта за стабилност и растеж тази корекция означава изискване за номинален темп на растеж на нетните първични държавни разходи (4), който не превишава 3,7 % през 2018 г. Това би съответствало на структурна корекция от 0,5 % от БВП. Ако политиката не бъде променена, съществува риск от значително отклонение от това изискване през 2018 г. Като цяло Съветът е на мнение, че Полша трябва да има готовност да предприеме допълнителни мерки през 2017 г., както и че през 2018 г. ще са необходими допълнителни мерки, за да спази разпоредбите на Пакта за стабилност и растеж. Съгласно предвиденото в Регламент (ЕО) № 1466/97 обаче оценката на бюджетните планове и резултатите следва да взема предвид бюджетното салдо на държавите членки с оглед на цикличните условия. Както се припомня в съобщението на Комисията относно европейския семестър за 2017 г., придружаващо тези специфични за отделните държави препоръки, в оценката на бюджетните резултати за 2018 г. ще трябва надлежно да се вземе предвид целта за постигане на фискална позиция, която допринася както за укрепване на протичащото в момента възстановяване, така и за осигуряване на устойчивостта на публичните финанси на Полша. В този контекст Съветът отбелязва, че Комисията възнамерява да извърши цялостна оценка в съответствие с Регламент (ЕО) № 1466/97, по-специално с оглед на икономическия цикъл в Полша.

               (8)

               В доклад от 2017 г. се констатира, че е постигнат известен напредък в подобряването на събирането на данъците, тъй като Полша предприе редица реформи, чиято цел е да се засили данъчната система. Тяхното пълно въздействие върху събирането на данъци и разходите за спазване на данъчното законодателство следва да бъдат внимателно наблюдавани. Полша обаче не е постигнала напредък в ограничаването на широкото използване на намалени ставки на ДДС, което има неблагоприятно въздействие върху приходите от ДДС и те не са ефективен инструмент на социалната политика.

               (9)

               Полша е изправена пред натиск върху разходите в различни области, и по-специално в тези, свързани със застаряването на населението. Затова е необходимо да се въведат механизми за оценка на ефикасността и ефективността на публичните разходи, за да се даде възможност за преразпределяне на ресурсите. Във връзка с това правителството обяви планове за укрепване на бюджетния процес, по-специално по отношение на средносрочната бюджетна рамка и включването на прегледи на разходите в бюджетния процес. Полша е единствената държава — членка на ЕС, без функциониращ напълно независим фискален съвет и без планове за създаването на такъв, макар да разполага с независими фискални институции, изпълняващи някои от функциите на такъв фискален съвет.

               (10)

               Намаляването на населението в трудоспособна възраст в Полша се очаква да ограничи потенциала за растеж през следващите десетилетия. Резултатите на пазара на труда в Полша са силни през последните години. Равнищата на заетост продължиха да се увеличават, но няколко неотдавнашни мерки на политиката може да доведат до намаляване на участието в работната сила най-вече на жените, нискоквалифицираните и по-възрастните хора. Намаляването на законоустановената пенсионна възраст в края на 2017 г. се очаква да насърчи някои по-възрастни работници да напуснат пазара на труда. Полската система за социална закрила предвижда само ограничени стимули за започване на работа. Новите обезщетения за деца се очаква да намалят бедността и неравенството, но може да имат и отрицателно въздействие върху участието в пазара на труда на родителите, най-вече на жените. Размерът на надбавката за дете и ограничената проверка на имущественото състояние на получателите на обезщетения противодействат на стимулите за работа, които са включени в други социални обезщетения. Задължението петгодишните да посещават предучилищно образование беше премахнато, считано от септември 2016 г., и записването в официални схеми за грижи за деца на децата на възраст под три години все още е сред най-ниските в Съюза. Независимо от предприетите мерки, сегментирането на пазара на труда продължава да е високо, което има отрицателно въздействие върху производителността и натрупването на човешки капитал. Все още има пречки пред по-широкото използване на постоянни договори. Комитетът по кодификация подготвя нов проект на индивидуалните и колективните трудови норми. Това е възможност за отстраняване на тези пречки.

               (11)

               През последните години средната реална възраст на пенсиониране се е увеличила, но тя продължава да бъде твърде ниска. По-високата реална възраст на пенсиониране е от решаващо значение за икономическия растеж, адекватността на бъдещите пенсии и фискалната устойчивост на пенсионната система. Неотдавнашното решение за намаляване на законоустановената пенсионна възраст на 60 години за жените и 65 години за мъжете обаче е в противоположна посока и може да окаже негативно въздействие върху реалната възраст на пенсиониране. Високите разходи за специалната схема за социално осигуряване на селскостопанските производители (KRUS) е друга причина за ниската трудова мобилност и скритата безработица в селското стопанство.

               (12)

               Образователната система се е подобрила значително през последните две десетилетия: основните умения на 15-годишните са на равнище доста над средното за Съюза и тя е с едно от най-ниските равнища на преждевременно напускащите училище в Съюза. Въпреки това все още има потенциал за подобряване на начина, по който учениците придобиват умения, които да са подходящи с оглед на бързо променящия се пазар на труда. Предстоящите изменения по отношение на основното и средното образование пораждат значителни организационни предизвикателства и съкращават периода на общото образование, което може да има отрицателно отражение върху равенството в образованието. Бяха обявени също така допълнителни промени за адаптиране на професионалното образование и обучение към нуждите на пазара на труда, но техният потенциал за преодоляване на съществуващите недостатъци все още предстои да се види. Правителството започна консултации по реформата на висшето образование с цел подобряване на функционирането на сектора и на неговата адекватност по отношение на пазара на труда. Участието в учене за възрастни в Полша е недостатъчно и средното равнище на основни умения сред възрастните хора е ниско, което пречи на тяхната пригодност за заетост.

               (13)

               Слабостите в териториалното устройство увеличават административната тежест във връзка с необходимостта от разрешения за строителство. Плановете за земеползване обхващат ограничена част от територията на Полша и често са с ниско качество. В районите, в които те не са на разположение, разрешенията за строителство се издават въз основа на еднократни административни решения по благоустройство, които създават риск и несигурност за инвеститорите. Проектът на строителен кодекс има за цел да консолидира процесите на териториалното устройство и да облекчи административната тежест за инвеститорите. Реформата предлага възможност за подобряване на положението в зависимост от окончателния вариант на законодателството и неговото прилагане.

               (14)

               Стопанската среда е като цяло благоприятна. Въпреки това през 2016 г. инвестиционната активност е намаляла значително поради по-слабото използване на структурните фондове на Съюза, inter alia в резултат на прехода между програмните периоди и повишената несигурност сред частните инвеститори. Освен това доверието на бизнеса беше засегнато от увеличението на броя на регулаторните промени и ограничените обществени консултации по редица ключови закони. Правната сигурност и доверието в качеството и предвидимостта на регулаторните, данъчните и другите политики, както и в институциите, са важни фактори, които могат да дадат възможност за ускоряване на темпа на инвестициите. Принципите на правовата държава и независимата съдебна система са също от първостепенно значение в този контекст. Предприемането на мерки в отговор на сериозните опасения относно върховенството на закона ще допринесе за повишаване на правната сигурност. Като се има предвид, че правителството цели да засили ролята си в икономиката, от значение ще бъде да се гарантира икономическата жизнеспособност на инвестиционните решения. Продължава да е налице значителна регулаторна тежест в няколко области.

               (15)

               Пътната мрежа се развива бързо благодарение на финансирането от Съюза, но процентът на загиналите по пътищата все още е сред най-високите в Съюза, което има висока социална цена. Въпреки наличието на значителни средства от Съюза, железопътният сектор продължава да е изправен пред големи проблеми в изпълнението на проектите. Също така, предвид липсата на многогодишна програма за поддръжка на железопътната инфраструктура, остава предизвикателството за осигуряването на дълъг жизнен цикъл на железопътните активи.

               (16)

               Около 60 % от инсталираните мощности за изкопаеми горива в Полша са от преди повече от 30 години. Поради това са необходими значителни инвестиции през следващите години. През 2016 г. равнището на междусистемната електроенергийна свързаност беше сред най-ниските в ЕС. Наред със значителния размер на мощностите, които предстои да бъдат изведени от експлоатация, и нарастващото търсене на електроенергия това допринася за слабите перспективи по отношение на осигуряването на адекватността на производството на електроенергия. Постигането на задължителната национална цел за възобновяема енергия за 2020 г. е изложено на риск. След стартирането на терминала за втечнен природен газ Полша подобри значително сигурността на доставките си на газ. Тя също така разви националната си газопреносна и газоразпределителна мрежа. Въпреки това работата по междусистемните газопроводи от регионално значение не напредва по график.

               (17)

               В рамките на европейския семестър за 2017 г. Комисията направи цялостен анализ на икономическата политика на Полша, който беше публикуван в доклада за страната за 2017 г. Тя извърши и оценка на програмата за конвергенция за 2017 г., на националната програма за реформи за 2017 г. и на последващите мерки, свързани с препоръките, отправени към Полша през предходните години. Комисията взе предвид не само тяхното значение за провеждането на устойчива бюджетна и социално-икономическа политика в Полша, но и тяхното съответствие с правилата и насоките на Съюза, предвид необходимостта от засилване на цялостното икономическо управление на Съюза чрез принос на равнището на Съюза към бъдещите национални решения.

               (18)

               С оглед на тази оценка Съветът разгледа програмата за конвергенция за 2017 г., като становището му (5) е изразено по-специално в препоръка 1 по-долу,

         ПРЕПОРЪЧВА на Полша да предприеме следните действия през периода 2017—2018 г.:

               1.

               Да направи значително фискално усилие през 2018 г. в съответствие с изискванията на предпазните мерки на Пакта за стабилност и растеж, като отчита необходимостта от укрепване на текущото възстановяване и осигурява устойчивост на публичните финанси на Полша. Да предприеме стъпки за подобряване на ефикасността на публичните разходи и да ограничи използването на намалени ставки на ДДС.

               2.

               Да предприеме стъпки за увеличаване на участието на пазара на труда, по-специално на жените, нискоквалифицираните и по-възрастните хора, включително чрез насърчаване на подходящи умения и отстраняване на пречките пред по-трайните форми на заетост. Да гарантира устойчивостта и адекватността на пенсионната система чрез предприемане на мерки за увеличаване на реалната възраст на пенсиониране и започване на реформа на преференциалните пенсионни режими.

               3.

               Да предприеме мерки за премахване на пречките пред инвестициите, особено в транспортния сектор.

      Съставено в Брюксел на 11 юли 2017 година.

            За Съвета

            Председател

         T. TÕNISTE

      (1)  ОВ L 209, 2.8.1997 г., стр. 1.

      (2)  Регламент (ЕС) № 1176/2011 на Европейския парламент и на Съвета от 16 ноември 2011 г. относно предотвратяването и коригирането на макроикономическите дисбаланси (ОВ L 306, 23.11.2011 г., стр. 25).

      (3)  Регламент (ЕС) № 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета (ОВ L 347, 20.12.2013 г., стр. 320).

      (4)  Нетните държавни разходи се състоят от общите държавни разходи без лихвените разходи, разходите по програми на Съюза, които изцяло се покриват от приходи от средства на Съюза, и недискреционните промени в разходите за обезщетения при безработица. Брутото образуване на основен капитал, финансирано от държавата, се разсрочва през 4-годишен период. Дискреционните мерки по отношение на приходите или предвидено от закона увеличаване на приходите са взети под внимание. Еднократните мерки по отношение както на приходите, така и на разходите, се нетират.

      (5)  Съгласно член 9, параграф 2 от Регламент (ЕО) № 1466/97.


title: Препоръка на Европейската централна банка от 10 юни 2015 година до Съвета на Европейския съюз относно външните одитори на Banka Slovenije (ЕЦБ/2015/23)

text:
               18.6.2015

               BG

               Официален вестник на Европейския съюз

               C 201/1

         ПРЕПОРЪКА НА ЕВРОПЕЙСКАТА ЦЕНТРАЛНА БАНКА
   от 10 юни 2015 година
   до Съвета на Европейския съюз относно външните одитори на Banka Slovenije
   (ЕЦБ/2015/23)
   (2015/C 201/01)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Устава на Европейската система на централните банки и на Европейската централна банка, и по-специално член 27.1 от него,
   като има предвид, че:

               (1)

               Отчетите на Европейската централна банка (ЕЦБ) и на националните централни банки на държавите членки, чиято парична единица е еврото, се проверяват от независими външни одитори, препоръчани от Управителния съвет на ЕЦБ и одобрени от Съвета на Европейския съюз.

               (2)

               Мандатът на сегашните външни одитори на Banka Slovenije — Deloitte Revizija d.o.o., изтече след одита за финансовата 2014 година. Поради това е необходимо да се назначат външни одитори за периода, започващ от финансовата 2015 година.

               (3)

               Banka Slovenije избра Ernst & Young d.o.o. за свои външни одитори за финансовите години от 2015 до 2017,

         ПРИЕ НАСТОЯЩАТА ПРЕПОРЪКА:
   Препоръчва се назначаването на Ernst & Young d.o.o. за външни одитори на Banka Slovenije за финансовите години от 2015 до 2017.

      Съставено във Франкфурт на Майн на 10 юни 2015 година.

            Председател на ЕЦБ

         Mario DRAGHI